
Előterjesztés
a Közgyűlés részére

Tisztelt Közgyűlés!

A Fővárosi Közgyűlés a 277-280/2010.(III.10.) sz. Főv. Kgy. határozataival elfogadta a Belvárosi Térségi Integrált Szakképző Központ Nonprofit Korlátolt Felelősségű Társaság (továbbiakban: „BeTISZK Nonprofit Kft.”), valamint Észak Pesti Térségi Integrált Szakképző Központ Nonprofit Korlátolt Felelősségű Társaság (továbbiakban: „ÉPTISZK Nonprofit Kft.”), (továbbiakban együttesen: „nonprofit Kft-k”) jogutód nélkül való megszüntetésének elhatározását, azzal, hogy a végelszámolási eljárás kezdő időpontja 2010. április 01. napja.

A közhasznú szervezetekről szóló 1997. évi CLVI. törvény 19. § (1) bekezdése szerint „a közhasznú szervezet köteles az éves beszámoló jóváhagyásával egyidejűleg közhasznúsági jelentést készíteni”, a (2) bekezdés előírja, hogy „a közhasznúsági jelentés elfogadása a legfőbb szerv kizárólagos hatáskörébe tartozik.” Ennek megfelelően beterjesztem az 1. számú melléklet szerinti tartalommal a BeTISZK Nonprofit Kft. „v.a.” 2010. évi közhasznúsági jelentését és az ennek részét képező 2010. évi egyszerűsített végelszámolási zárómérleget a független könyvvizsgáló jelentésével és a Felügyelő Bizottság jegyzőkönyvével együtt. Továbbá a 2. számú melléklet szerinti tartalommal beterjesztem az ÉPTISZK Nonprofit Kft. „v.a.” 2010 évi közhasznúsági jelentését és az ennek részét képező 2010 évi egyszerűsített végelszámolási zárómérleget a független könyvvizsgáló jelentésével és a Felügyelő Bizottság jegyzőkönyvével együtt. 

Végelszámolónak a BeTISZK Nonprofit Kft. esetében Jakab Jánost, az ÉPTISZK Nonprofit Kft. esetében Dr. Salamon Pétert jelölte ki. A T. Közgyűlés a folyamat következő lépéseként 2010. decemberében a 2461-3464/2010. (XII.15.) sz. határozataival jóváhagyta a Nonprofit Kft.-k záró beszámolóit, és végelszámolási nyitómérlegeit.

A kijelölt végelszámolók munkájukat befejezték, és a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban „Ctv.”) 111. § (1) bekezdésében foglaltak alapján elkészített dokumentumokat benyújtották a Fővárosi Önkormányzathoz jóváhagyás céljából.

A Ctv. 111. § (3) bekezdése szerint a „legfőbb szerv az előterjesztett iratok, illetve a vagyonfelosztás tárgyában határozatot hoz”, és a 112. § (3) bekezdésének előírása alapján „dönt a felosztott vagyon kiadásának időpontjáról.”

A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII. 28.) Főv. Kgy. rendelet 52. § (1) bekezdése értelmében:

„A Fővárosi Önkormányzat tulajdonában lévő gazdasági társaság vonatkozásában a tulajdonosi jogokat (…) a Fővárosi Közgyűlés gyakorolja oly módon, hogy egyszemélyes társaság legfőbb szervének törvény által hatáskörébe tartozó jogait a Fővárosi Közgyűlés közvetlenül gyakorolja (…)”

A Ctv. a társaság legfőbb szervének döntéshozatala után a végelszámoló kötelezettségeként írja elő a felosztott vagyon kiadásának lebonyolítását és a cég törlésére vonatkozó kérelem benyújtását.

Fentiek alapján kérem a T. Közgyűlést az alábbi határozati javaslatok elfogadására a két Nonprofit Kft. végelszámolásának lezárása érdekében.
Határozati javaslat
A Fővárosi Közgyűlés úgy dönt, hogy:

1. sz. melléklet szerinti tartalommal elfogadja a Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” 2010. évi közhasznúsági jelentését és jóváhagyja az ennek részét képező 2010. évi egyszerűsített éves beszámolót a független könyvvizsgáló jelentésével és a Felügyelő Bizottság jegyzőkönyvével együtt.
határidő:	 azonnal
felelős: 	Tarlós István főpolgármester

2. sz. melléklet szerinti tartalommal elfogadja az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” 2010 évi közhasznúsági jelentését és jóváhagyja az ennek részét képező 2010 évi egyszerűsített éves beszámolót a független könyvvizsgáló jelentésével és a Felügyelő Bizottság jegyzőkönyvével együtt.
határidő: 	azonnal
felelős: 	Tarlós István főpolgármester

Elfogadja a Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” végelszámolójának a 3. sz. mellékletként csatolt vagyonfelosztási javaslatát az adóbevallásokkal együtt.
határidő: azonnal
felelős: Tarlós István főpolgármester

Elfogadja az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” végelszámolójának a 4. sz. mellékletként csatolt vagyonfelosztási javaslatát az adóbevallásokkal együtt.
határidő: azonnal
felelős: Tarlós István főpolgármester


A végelszámolási eljárás, illetve az APEH tevékenységet lezáró adóellenőrzésének befejezése után a Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” iratai a Terézvárosi Közgazdasági Szakközépiskola és Szakiskola alagsorában kialakított irattárban kerülnek elhelyezésre.
határidő: a cég törlésére vonatkozó cégbírósági végzés meghozatalát követő 30 napon belül
felelős: Tarlós István főpolgármester


a végelszámolási eljárás, illetve az APEH tevékenységet lezáró adóellenőrzésének befejezése után az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” iratai a Bánki Donát Közlekedésgépészeti Szakközépiskola és Szakiskola tanműhelyében kialakított irattárban kerülnek elhelyezésre.
határidő: a cég törlésére vonatkozó cégbírósági végzés meghozatalát követő 30 napon belül
felelős: Tarlós István főpolgármester





a végelszámolási eljárás során a Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” zárómérlegében kimutatott, a Nemzeti Adó-és Vámhivatal tevékenységet lezáró adóellenőrzését követően maradó összeg közcélra, a Terézvárosi Közgazdasági Szakközépiskola és Szakiskola részére kerüljön átutalásra. 
határidő: azonnal
felelős: Tarlós István főpolgármester


a végelszámolási eljárás során az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” zárómérlegében kimutatott, a Nemzeti Adó-és Vámhivatal tevékenységet lezáró adóellenőrzését követően maradó összeg közcélra, a Bánki Donát Közlekedésgépészeti Szakközépiskola és Szakiskola részére kerüljön átutalásra. 
határidő: azonnal
felelős: Tarlós István főpolgármester


Felkéri a Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” és az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” képviselőit, hogy a törlés iránti kérelmet a cégbíróságon nyújtsa be. 
határidő: a döntést követő 30 napon belül
felelős: Tarlós István főpolgármester


A Belvárosi Térségi Integrált Szakképző Központ Nonprofit Korlátolt Felelősségű Társaság „v.a.” vagyona kiadásának határideje a cég törlésére vonatkozó végzés meghozatalát követő 90 napon belül történjen meg. 
határidő: 	a cég törlésére vonatkozó cégbírósági végzés meghozatalát követő 90 napon belül
felelős: 	Tarlós István főpolgármester





Az Észak Pesti Térségi Integrált Szakképző Központ Nonprofit Korlátolt Felelősségű Társaság „v.a.” vagyona kiadásának határideje a cég törlésére vonatkozó végzés meghozatalát követő 90 napon belül történjen meg.
határidő: 	a cég törlésére vonatkozó cégbírósági végzés meghozatalát követő 90 napon belül
felelős: 	Tarlós István főpolgármester

Határozathozatal módja: egyszerű szavazattöbbség

Budapest, 2011. május „   ”
	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző






mellékletek:
BeTISZK Nonprofit Kft. „v.a.” 2010. évi közhasznúsági jelentése, a részét képező 2010. évi egyszerűsített végelszámolási záró mérleggel, a független könyvvizsgáló jelentéssel és a Felügyelő Bizottság jegyzőkönyvével együtt;
ÉPTISZK Nonprofit Kft. „v.a.” 2010. évi közhasznúsági jelentése, a részét képező 2010. évi egyszerűsített végelszámolási zárómérleggel, a független könyvvizsgáló jelentéssel és a Felügyelő Bizottság jegyzőkönyvével együtt;
BeTISZK Nonprofit Kft. „v.a.” végelszámolójának vagyonfelosztási javaslata az adóbevallásokkal együtt;
ÉPTISZK Nonprofit Kft. „v.a.” végelszámolójának vagyonfelosztási javaslata az adóbevallásokkal együtt.






















Egyeztetve:

1. Oktatási, Gyermek –és Ifjúságvédelmi Főosztály





2. Pénzügyi Főosztály




3. Jogi és Közbeszerzési Főosztály

